1989. aasta teisel poolel hakkas kodanike komiteede ja kodanikeks registreerunute arv kiiresti kasvama. 21. augustiks oliregistreerunud juba 216 000 inimest, sügisel hoogustus registreerimine veelgi. Kui esimese 100 000-ni jõudmine oli olnud üsna vaevarikas ja nõudnud rohket selgitustõõd, siis järgnevad sajad tuhanded lisandusid juba märksa kiiremini. Nurgatagustest ja kõrvalistest kohtadest jõudis kodanike registreerimine laiema avalikkuse ette, kauplustesse, peatänavatele ja väljakutele. 29. oktoobriks olid laekunud andmed 314 521kodaniku kohta. Väljaspool Eestit olid kodanike komiteed loodud Pariisis, Stockholmis ja Moskvas.